Môžem Užívať Magnerot, Metamistat alebo Flector s Fevarinom a Spitominom?
Dobry den beriem fevarin a Spitomin . Môzem uzivat Magnerot. A na bolesti metamistat alebo flector?
Dobrý deň,
ďakujeme za Vašu otázku.
Pri uvedených liekoch, ktoré aktuálne užívate, môžete užívať aj liek
Magnerot
. Úvodné dávkovanie je 2 tablety 3x denne počas prvého týždňa liečby, potom sa dávkovanie upraví na 1-2 tablety 1-2x denne. Dávkovanie je individuálne, riadi sa podľa závažnosti nedostatku horčíka, prípadne jeho potreby.
Lieky Flector Rapid a Metamistad sú viazané lekárskym predpisom, preto má byť ich užívanie pod dohľadom predpisujúceho lekára. Okrem toho, liek Metamistad má klinicky stredne závažnú interakciu s liekom Spitomin a naopak, liek Flector má klinicky stredne závažnú interakciu s liekom Fevarin. Vzhľadom na to, že všetky voľnopredajné lieky interagujú s liekmi, ktoré užívate, odporúčam Vám konzultovať užívanie liekov od bolesti s Vašim lekárom, ktorý pozná Váš zdravotný stav.
Prajem pekný zvyšok dňa.
S pozdravom
Mgr. Emma Halás Haluščíková